Riigimetsa Majandamise Keskus

Mõisa/3, Sagadi küla,

Haljala vald, 45403

Lääne-Viru maakond 18.04.2023 nr 1-6/25

**Taotlus**

Tartumaa Tervisespordikeskus, asukohaga Uderna küla, Elva vald, kuulub alates 2014 aastast Sihtasutus Tehvandi Spordikeskus koosseisu eesmärgiga arendada keskusest välja tänapäeva tingimustele vastav spordikeskus: Keskus on oma olemuselt harrastusspordi ja koolispordi laagrite ja tegevuste keskus. Täiendavalt leiavad keskuses aset võistlusspordi tasemel laskespordiga seotud tegevused. Laiemalt on keskus tuntud kui Klubi Tartu Maratoni erinevate võistluste finišipaigana.

Sihtasutus Tehvandi Spordikeskus (reg.kood 90007715) on teostanud projekteerimistöid Tartumaa Tervisespordikeskuse maa-alal ning Tartu Maratoni raja viimasel ca. 3,5 km osas. RMK on oma kirjas nr 3-1.1/2022/7145 kooskõlastanud projektid. Projektid on eelprojektide staadiumis kooskõlastamisel Ehitusregistris (EHR) ning ehituslubade väljastamise ootel. Sihtasutusel ei ole käesoleval hetkel teada võimalik projektide ehitusse liikumise ajakava, vastavad tegevused sõltuvad otseselt riigieelarvelistest võimalustest.

Käesoleva taotluse saatmise hetkeks on selgunud, et RMK soovib enne ehituslubade väljastamise kooskõlastamist EHR-is tagada lepinguliste suhete olemasolu nende maade osas, mis väljuvad projekti siseselt Sihtasutus Tehvandi Spordikeskuse maadest ning asuvad RMK-le asuvatel maadel.

Tulenevalt eelnevast, esitame käesolevaga RMK-le taotlused servituudi seadmiseks ning hoonestusõiguse seadmise kuni 50 aastaks või maade tasuta üleandmiseks.

1. **Servituutide seadmine lumetootmissüsteemi ehitamiseks.**

Tartumaa Tervisespordikeskus on Tartu Maratoni raja finišhiala ning projekt näeb ette raja viimasele osale lumetootmissüsteemi väljaehitamist ning valgustamist, mis tagaks nii tavakasutajatele pikema perioodi suusatamiseks kui ka parema infrastruktuuri Klubi Tartu Maratoni ning teiste osapoolte poolt korraldavate võistluste läbiviimiseks.

Projekti dokumentatsioon koos asendiplaanidega on kättesaadav alloleva lingi kaudu:

<https://www.dropbox.com/sh/6djci90w3wj59o9/AAAVyVgmKdRkLvAVG1VGM7MFa?dl=0>

Servituudi seadmise alade plaanid on leitavad alloleva lingi kaudu:

<https://www.dropbox.com/sh/lkf5f4qh4v4u9ee/AACu7duBE-oBeyJPtWLaBMU1a?dl=0>

Tulenevalt eelnevast taotleme isikliku kasutusõiguse seadmist eelnevalt kirjeldatud ning joonistel väljatoodud aladele.

1. **Hoonestusõiguse seadmine kuni 50 aastaks või maade tasuta üleandmine**

Tartumaa Tervisespordikeskuse väljaehitamise projekt näeb ette kohtunikehoone väljaehitamist ning õhupüssi biathloni lasketiiru rajatise väljaehitamist. Mainitud tegevused näevad projektilahenduses ette osalist RMK-le kuuluva maa kasutamist. Kohtunikehoone eesmärk on teenindada võistluste läbiviimist ning tagada väikesemahulise väliinventari hoiustamist tervisespordikeskuse igapäevaseks teenendamiseks . Biathloni õhupüssi välilasketiir on rajatisena suunatud noorsportlaste biathloni treeningute läbiviimiseks 10 kohalise lasketiiruna. Selgitusena mainime, et noorsportlastel ei ole lubatud kasutada tava-biathloni relvi.

Projekti dokumentatsioon koos asendiplaanidega on kättesaadav alloleva lingi kaudu:

<https://www.dropbox.com/sh/i0iq3t2fn46ig9r/AACkGmLSlqsHVQvAR2g5YoUka?dl=0>

Minimaalse vajaliku ala asendiplaani asetused on leitavad alloleva lingi kaudu:

<https://www.dropbox.com/sh/xygcwmaoirrfxkp/AABNPp-AHuUtPjDzjLw7AtsDa?dl=0>

Tulenevalt eelnevast taotleme kas hoonestusõiguse seadmist kuni 50 aastaks või maade tasuta üleandmist tegevuste elluviimiseks. Sihtasutus on nõus mõlema lahendusega ning on siinkohal valmis lähtuma RMK seisukohast.

Nagu eelnevalt mainitud, siis käesoleval hetkel ei ole Sihtasutusel teada projektide ja tegevuste realiseerumise ajakava tulenevalt rahastamise otsuste puudumisest riigieelarvest. Sihtasutus on esitanud taotlused kogu keskuse väljaehitamiseks aastaks 2030.

Konstruktiivsele koostööle lootes,

Lugupidamisega

*/allkirjastatud digitaalselt/*

Kristjan Karis

SA Tehvandi Spordikeskus

Juhatuse liige

e-mail: [kristjan@tehvandi.ee](mailto:kristjan@tehvandi.ee)

Tel: +372 5174766